
VšĮ KĖDAINIŲ TURIZMO IR VERSLO INFORMACIJOS CENTRAS

2021 METŲ ĮSTAIGOS VEIKLOS
A T A S K A I T A

I SKYRIUS
BENDRA INFORMACIJA APIE ĮSTAIGĄ

VšĮ Kėdainių turizmo ir verslo informacijos centras (toliau – Kėdainių TVIC) buvo įregistruotas VĮ Registrų centro Juridinių asmenų registre 2002 m. rugsėjo 2 d. 
VšĮ Kėdainių turizmo ir verslo informacijos centras savo veikloje vadovaujasi Viešųjų įstaigų įstatymu ir įstaigos įstatais, kuriuos patvirtino visuotinis dalininkų susirinkimas. Kėdainių TVIC veiklos tikslą apibrėžia įstaigos įstatai. 
Įstaigos kodas – 161662254, PVM mokėtojo kodas 100007298913
Įstaigos adresas: Didžios Rinkos a. 6-3, Kėdainiai,
Tel. +370 347 56 900, mob. tel. +37067821117
Įstaigos direktorė – Daina Balasevičienė.

II SKYRIUS
VIEŠOSIOS ĮSTAIGOS DALININKAI IR KIEKVIENO JŲ ĮNAŠŲ VERTĖ FINANSINIŲ METŲ PRADŽIOJE IR PABAIGOJE

2021 m. pabaigoje viešosios įstaigos dalininkas – Kėdainių rajono savivaldybė, kurios dalininko įnašas viešosios įstaigos kapitale – 24 116,34 Eur.  Finansinių metų pradžioje ir pabaigoje dalininkų skaičius ir kapitalas nekito.
[bookmark: _GoBack]
III SKYRIUS
ĮSTAIGOS VEIKLOS TIKSLAI, POBŪDIS, VEIKLOS REZULTATAI

Pagrindiniai Kėdainių TVIC tikslai: 
1. Rajono verslininkams – teikti informaciją, konsultacijas ir mokymo paslaugas bei praktinę pagalbą smulkiojo ir vidutinio verslo subjektams. Naujai įsteigtiems verslo subjektams padėti įsikurti, plėtoti veiklą ir prisitaikyti prie kintančių rinkos sąlygų, didinti konkurencingumą ir veiklos efektyvumą; 
2. Rajono turistams – rinkti, kaupti ir nemokamai teikti informaciją apie turizmo paslaugas, lankytinas Kėdainių rajono savivaldybės vietoves ir objektus, skleisti informaciją apie Kėdainių rajoną, tvarkyti ir teikti turizmo paslaugų ir išteklių duomenis Nacionalinei turizmo informacijos sistemai, įgyvendinti rinkodaros priemones turizmui rajone skatinti.
2021 m. buvo vykdomos strateginiame plane numatytos priemonės:  skatinamas naujų verslo įmonių steigimas, skleidžiama informacija ir kuriama konsultavimo ir turizmo informavimo sistema, nuolat atnaujinant įstaigos duomenų bazę,  internetinį puslapį,  plėtojamas bendradarbiavimas su Užimtumo tarnybos Šiaulių departamento Kėdainių skyriumi.
Vykdant 2021 m. įstaigos veiklą buvo teikiami trys paslaugų paketai asmenims, ketinantiems pradėti verslą ir verslo klientams:
· verslo informacija – verslo informacija teikiama žmonėms, siekiantiems savarankiško užimtumo, pradedantiems ir jau dirbantiems verslininkams, jaunimui;
· konsultacijos – didžiausia dalis konsultacijų suteikta verslo pradžios, įmonės steigimo, finansavimo šaltinių paieškos klausimais;
· informacinė sklaida – bendradarbiavimas su šių institucijų specialistais suteikė galimybę įstaigos lankytojams pateikti pačią naujausią ir aktualiausią informaciją. 

2021 metais įstaigos viešųjų paslaugų verslui pagrindiniai veiklos rodikliai pateikti lentelėje:

	Priemonė
	2021 m. 

	
	Planas
	Įvykdymas
	Palyginimas proc.

	Informacijos  paklausimai:
· valandų skaičius
· paklausimų skaičius, vnt.
	
300
1150
	
350
1350
	
+16,7
+17,4

	Suteiktų konsultacijų valandų skaičius pagal Savivaldybės finansuojamą programą:
· valandų skaičius
	170

	273
(parama suteikta 49 verslo subjektams)
	+60,59



	Kėdainių rajono savivaldybės smulkaus verslo rėmimo fondo viešinimas
	20
	20
	0

	Kėdainių r. savivaldybės smulkaus verslo rėmimo fondo administravimas (val.)
	300
	390
	+30,00 

	Kėdainių r. sav. įmonių duomenų bazės atnaujinimas 
	10
	10
	0

	Viešosios informacijos paslaugos SVV bei potencialių verslininkų informuotumo didinimas apie centro teikiamas paslaugas
	50
	50
	0



Per 2021 m. Kėdainių rajono savivaldybėje, VĮ Registrų centro duomenimis,  buvo įregistruota 115  naujų įmonių, tai  net 16,2 proc. daugiau, nei 2020 m. Kėdainių TVIC padėjo įsikurti 40 pradedančiųjų verslą įmonių  (34,8        proc. nuo visų registruotų įmonių) tuo pačiu skatindamas gyventojų verslumą, verslo plėtrą ir užimtumo didėjimą. 2021 m. Kėdainių TVIC direktorė, teikė konsultacijas įvairiomis verslui aktualiomis temomis pradedantiems verslą ir jau veiklą vykdančioms įmonėms.
Kėdainių rajono savivaldybė kaip ir kiekvienais metais, 2021-11-12  organizavo iškilmingą
renginį mūsų rajono verslininkams. Vadovaujantis patvirtinta Kėdainių rajono verslo atstovų apdovanojimo tvarka, nusipelnę verslininkai buvo  apdovanoti  pagal 4 nominacijas: ,,Jaunas ir verslus“ (MB Radvilų sodas, padėkos raštas įteiktas MB Mon petit),  ,,Versliausia bendruomenė“ (Krakių bendruomenės centras),  , ,,Už sėkmingą startą“ (UAB ,,Eusva“),  ,,Už sėkmingą verslą kaime“ (Audrius Povilaitis, dirbantis pagal ind. veiklos pažymą). Kėdainių TVIC direktorė koregavo šio konkurso nuostatus, kvietė verslininkus dalyvauti  renginyje. 
Kėdainių TVIC direktorė parengė 52 sprendimo projektus dėl paramos suteikimo iš smulkiojo verslo rėmimo fondo, dalyvavo smulkiojo verslo rėmimo fondo komisijos posėdžiuose, kurių 2021 m. buvo 11. Taip pat dalyvavo informaciniuose susitikimuose su bedarbiais Užimtumo tarnybos Šiaulių departamento Kėdainių skyriaus kvietimu, susitikimuose su moksleiviais. 
2021 m. spalio pabaigoje Kėdainių TVIC direktorė buvo išrinkta dalyvauti Kėdainių rajono savivaldybės verslo tarybos veikloje – išrinkta Verslo tarybos sekretore. 



2021 metais įstaigos viešųjų paslaugų turizmui pagrindiniai veiklos rodikliai pateikti lentelėje:

	Priemonė
	2021 m. 

	
	Planas
	Įvykdymas
	Palyginimas                proc.

	Turizmo informacijos teikimas (Kėdainių TVIC)
· asmenų skaičius
· valandų skaičius
	
7 518
1 390
	
8007
1390

	
+6,5 proc.
0

	Dalyvavimas turizmo parodose, renginiuose (vnt.)
	2
	2
	0

	Turizmo maršrutų rengimas, atnaujinimas (val.)
	200
	200
	0

	Turizmo informacijos kaupimas, atnaujinimas, sisteminimas; pritaikymas turistams  (val.)
	980
	980
	0

	Turizmo duomenų bazės atnaujinimas. Informacijos apie turizmo išteklius ir paslaugas lietuvių ir anglų kalbomis atnaujinimas ir palaikymas svetainėje www.kedainiutvic.lt; www.turizmas.lt, soc. tinkluose (val.)
	730
	730
	0

	Renginys Pasaulinės turizmo dienos proga (vnt.)
	1
	1
	0

	Gido, kelionės vadovo paslaugos (vnt.)
	125
	169
	+35,2 proc.

	Turizmo statistikos (lankytojų, kaimo turizmo, apgyvendinimo įmonių, muziejų) duomenų apskaita ir analizė 
	160
	160
	0

	Vizualaus turinio kūrimas (nuotraukos, vnt.)
	50
	50
	0

	Informacinio terminalo administravimas (val.)
	200
	200
	0

	Kartografinių-informacinių turistinių leidinių leidyba (vnt.)
	4 000
	14 700
	+267,5 proc.

	Mobiliosios programėlės priežiūra ir palaikymas (iOS ir Android OS)
	2
	2
	0

	Prekyba suvenyrais: magnetukais „Surink Lietuvą“, ženkliukais su Kėdainių ir Lietuvos simbolika, paspirtukų nuoma.



     2021 m. pagal Viešųjų paslaugų turizmui programą buvo išleista:
· 9 000 vnt. žemėlapių ,,Pėsčiomis po senamiestį“ lietuvių ir anglų kalbomis;	
· 1 000 vnt. ,,Žemėlapių šeimai“;	
· 3 000 vnt. miesto/rajono žemėlapių ,,Kėdainiai“ lietuvių ir anglų kalbomis;	
· 1000 vnt. leidinukų ,,Isos slėnis: kelias“;
· 200 vnt.  kalendorių.
            Papildomai, pagal Kultūros paveldo departamento prie Kultūros ministerijos finansuojamą nekilnojamojo kultūros paveldo sklaidos, atgaivinimo ir leidybos projektą buvo išleista 500 vnt. knygų ,,Kėdainių dvaras. Sustabdytos akimirkos“.
Leidiniai nemokamai dalinami Kėdainių turizmo ir verslo informacijos centre, turizmo parodose ir renginiuose, į Kėdainių TVIC leidinių kreipiasi Kėdainių rajono įstaigos ir organizacijos, kurios vyksta į užsienio šalis, priima svečius ar organizuoja renginius turizmo temomis. Visi turizmo leidiniai skaitmenine forma talpinami Kėdainių TVIC svetainėje www.kedainiutvic.lt, juos svetainės lankytojai gali parsisiųsti.

2021 m. Kėdainių TVIC dalyvavo Jūros šventės (ketvirtą kartą) ir ,,Sostinės dienų“ turizmo gatvėse. Dalyvavimas miestų švenčių turizmo gatvėse itin pasiteisina, nes suteikia galimybę pasiekti didesnę auditoriją, būti matomais ir priminti apie save su mažesniais kaštais. ,,Sostinės dienose“ Centras, reprezentuodamas Kėdainius, dalyvavo pirmą kartą: turizmo gatvė buvo įsikūrusi  strategiškai itin geroje vietoje, Gedimino prospekte, kur lankytojų srautai buvo labai dideli. 
Kėdainių TVIC administruoja Kėdainių turizmo ir verslo informacijos centro svetainę, 2021 m. ji buvo plėtojama, buvo įdiegti nauji svetainės funkcionalumai. Buvo suprogramuota aplikacijų programavimo sąsaja (API), kurios pagalba svetainės www.kedainiutvic.lt duomenys pasiekia naująjį savivaldybės įrengtą informacinį terminalą J. Basanavičiaus gatvėje. Turistai turi galimybę nemokamai parsisiųsti ir naudotis mobiliąja programėle „Visit Kėdainiai“ iOS ir Android operacinėmis sistemomis lietuvių ir anglų kalbomis. 
Kėdainiečiams ir svečiams buvo nuomojami paspirtukai. Tačiau 2021 m. įžengė ,,Bolt“ su mažesnėmis kainomis, todėl jų buvo išnuomota mažiau. Kėdainių TVIC kartu su kitais Lietuvos turizmo informacijos centrais toliau dalyvavo akcijoje „Surink Lietuvą“, skatinančioje vietinį turizmą.
Kėdainių TVIC bendradarbiavo su nacionaline turizmo skatinimo agentūra ,,Keliauk Lietuvoje“, buvo rengiama ir teikiama informacija apie renginius, naujienas, turizmo paslaugas, produktus ir maršrutus, taip pat informacija reklaminėms kampanijoms ,,Pasaulinė turizmo diena“, ,,Apleisti dvarai“, ,,Ypatingos vietos“, ,,Laužavietės“, ,,Vietovės, susiję su vikingais“, ,,Atgal į mokyklą“. Pradėta talpinti informacija nacionalinėje turizmo išteklių bazėje.
Turizmo naujienos ir informacija apie renginius metų pradžioje išsiųstos kelionių organizatoriams, agentūroms, ir gidams. Turizmo informacija ir turizmo objektų nuotraukos buvo siunčiamos pagal prašymus žurnalistams, portalams, svetainėms, kelionių agentūroms ir leidykloms. TVIC rengė informaciją turizmo informaciniams stendams. Teikta informacija Neringos turizmo informacijos centro inicijuotai e. knygai ,,Lietuvos gimtadienio pyragas“, ,,Šeimos gidui“ apie šeimoms draugiškas vietas, svetainei www.litrail.lt (turistinės vietovės, kurias galima pasiekti traukiniu), apie Kėdainių škotus žurnalui ,,Tautinių bendrijų naujienos“, apie Kalnaberžės dvarą portalui vokiečių k. www.alles-ueber-litauen.de, parengta ir įkelta informacija www.turizmorumai.lt, leidyklai ,,Terra Publica“, atnaujinamam kelionių vadovui po Lietuvą, portalui www.15min.lt, ,,We love Lithuania“ ir LRT.
Kėdainių turizmo ištekliai ir naujienos, populiarinančios Kėdainių kraštą, talpinamos socialiniame tinkle „Facebook“ lietuvių ir anglų kalbomis (,,Kėdainių turizmo ir verslo informacijos centras“, ,,Kėdainių senamiestis“, ,,Kedainiai tourism and business“): pateikiama aktuali informacija apie renginius, lankytinus objektus ir paslaugas. Skelbiami įrašai Kėdainių TVIC Instagram ir Twitter paskyrose. Taip pat buvo teikiama aktuali informacija turizmo temomis, apie TVIC veiklą ir naujienas Kėdainių rajono spaudai bei televizijai.
Teikdamas informaciją ir populiarindamas Kėdainių rajoną, Kėdainių TVIC glaudžiai bendradarbiavo su Lietuvos turizmo ir verslo informacijos centrais bei Lietuvos turizmo informacijos centrų asociacija, Lietuvos Respublikos ekonomikos ir inovacijų ministerija, Kauno regiono plėtros agentūra, valstybinėmis turizmo valdymo institucijomis, Kėdainių rajono savivaldybe, turizmo paslaugų teikėjais, kitomis organizacijomis bei įstaigomis. 
Iš Lietuvos turizmo informacijos centrų asociacijos 2021 m. gruodžio mėn. gauta padėka už Kėdainių krašto patrauklumo didinimą plečiant turizmo paslaugų įvairovę.
2021 m. sezono metu savaitgaliais Kėdainių TVIC  organizavo nemokamas ekskursijas. Iš viso praėjusiais metais buvo organizuotos 169 ekskursijos (2020 m. 111, t. y. 52,2 proc. daugiau). Atsakydami į turistų užklausimus rengėme individualius ekskursijų pasiūlymus. Pasaulinės turizmo dienos proga organizuota nemokama ekskursija Dotnuva–Akademija–Pilionys, kurią vedė Rytas Tamašauskas.
2021 m. toliau tęsėsi karantinas ir ekstremali padėtis, pirmąjį metų ketvirtį Kėdainių TVIC lankytojų nepriėmė. Nors turistų sulaukta daugiau negu 2020 m., 2019 m. lygio turistų/lankytojų skaičius nepasiekė.  2021 m. iš viso buvo 8007 lankytojai (tie, kurie buvo užėję į TVIC ar dalyvavo ekskursijose, 2021 m. 15,9 proc. daugiau negu 2020 m.), iš jų 7319 lietuvių (2021 m. 13,5 proc. daugiau, negu 2020 m.) ir 688 užsieniečiai (tai sudarė 8,6 proc. visų lankytojų, užsieniečių 2021 m. daugiau 66,2 proc. daugiau negu 2020 m.). Ženkliausią užsieniečių dalį sudarė: 58,4 proc. lenkai, 14,7 proc. latviai, 7,5 proc. vokiečiai. Detalesnė informacija pateikta 1 priede.  Siekiant sumažinti kontaktus viduje, turizmo informacija lankytojams buvo prieinama lauke,  todėl dalis besilankančių Kėdainiuose į TVIC neužsukdavo.  
Praėjusiais metais buvo daugiau kolektyvų ir užsakytų agentūrų ekskursijų ne tik dėl laisvesnių sąlygų keliauti ir dalyvauti renginiuose, bet ir todėl, kad po ekspozicijų atnaujinimo jau dirbo ir Kėdainių krašto muziejus, baigti darbai miesto parke, ypač didelio susidomėjimo ir gerų įvertinimų susilaukė Krakių bendruomenės svetainės organizuojama kulinarinė-pažintinė programa ,,Žydų kaimynystėje 150 metų: kodėl ,,žydiškai“ reiškia ,,atvirkščiai?“. Lankytojų pritraukė ir Vaido Banio vedamo ekskursijos po rajoną romano ,,Fata Morgana“ keliais. Atsidarė naujų maitinimo įmonių: miesto parke, senamiestyje. Išliko tendencija keliauti šeimomis ir nedideliais draugų kolektyvais, susidomėjimas vietiniu turizmu toliau augo. Sulaukiama vis daugiau Camino Lituano piligrimų, praėjusiais metais – net iš Estijos, keliavusių atkarpą nuo Rygos.
Pastaraisiais metais Kėdainius populiarina savita ir įdomi krašto istorija, jos tyrinėjimai, tradiciniai, istoriniai ir neįprasti, inovatyvūs kulinariniai produktai, degustacijos, edukacijos, išradingos, šiuolaikiškos muziejaus ekspozicijos, aktualizuotas, sutvarkytas paveldas, sporto, moksliniai, pažintiniai ir pramoginiai renginiai. Kėdainių TVIC teikė Kėdainių rajono turizmo paslaugų pristatymą ,,Auksinių krivūlių“ apdovanojimams turizmo srityje ir 2021 m. Kėdainių rajono savivaldybė buvo apdovanota ,,Auksine krivūle“ ,,Už turizmo paslaugų įvairovę ir inovatyvumą“, nominaciją skyrė Ekonomikos ir inovacijų ministerija.
2021 m. Centras dalyvavo Kultūros paveldo departamento organizuojamame nekilnojamojo kultūros paveldo pažinimo sklaidos, atgaivinimo ir leidybos konkurse ir laimėjo dalinį finansavimą projektui ,,mokslo populiarinimo leidinio ,,Kėdainių dvaro sodyba“ parengimas ir leidyba“ įgyvendinti. Bendra projekto vertė  - 5 700 Eur, Kultūros paveldo departamento skirta suma – 4 000 Eur, Centro skirta suma – 1 700 Eur (naudotos lėšos uždirbtos iš komercinės veiklos). Išleista knyga ,,Kėdainių dvaras. Sustabdytos akimirkos“ – 96 psl., 500 vnt. Projekto sutartis buvo pasirašyta liepos mėnesį, įgyvendinimo pabaiga - 2021 m. gruodžio mėnesį.. Knyga pasakoja apie Kėdainių dvarą ir jo savininkus, pateikta vertingos ikonografinės medžiagos. Buvo bendraujama su JAV gyvenančiu dvaro savininkų palikuonimi, kuris leido knygoje panaudoti savo šeimos archyvines nuotraukas ir dalinosi istoriniais duomenimis. Knyga bus naudinga ekskursijas vedantiems gidams, populiarins miesto parką, suteiks daugiau žinių ir faktų apie Kėdainių istoriją.
2021 m. Kėdainių TVIC pilnai įgyvendintos 2 programos: ,,Viešosios paslaugos verslui“ ir ,,Viešosios paslaugos turizmui“  bei  kitos veiklos, patvirtintos 2021 m. veiklos plane.

IV SKYRIUS
ŽMOGIŠKŲJŲ IŠTEKLIŲ VALDYMAS

2021 metų pradžioje įstaigoje dirbo 7 darbuotojai (patvirtinta 6,25 etato). 2021 m. pabaigoje dirbo 7 darbuotojai, (6,25 etatai): direktorius, vyr. finansininkas – konsultantas, vadybininkas (2 etatai), buhalteris (2 etatai) ir valytojas (0,25 etato). Metų bėgyje etatų skaičius bei darbuotojai nesikeitė. 
[bookmark: _Hlk92868957]           Per 2021 m. darbuotojai tobulino kvalifikaciją dalyvaudami šiuose seminaruose ir kursuose: vyr. finansininkė kėlė kvalifikaciją seminaruose: ,,Mažosios bendrijos 2021 m.: valdymas, apmokestinimas ir apskaita“, ,,Produktų realizavimo galimybės elektroninėje erdvėje“, ,,Socialinių tinklų naudojimo galimybės“, „Mokesčių ir buhalterinė apskaita“, „Kūrybiški marketingo sprendimai“, „Pardavimai ir derybų menas“, “Laiko ir veiklos planavimas“, „Streso ir konfliktų valdymas“, „Rinkodara. Pardavimai. Verslininkystė“. Direktorė dalyvavo renginyje „Lietuvos turistinių vietovių patrauklumo vertinimo tyrimo pristatymas“, seminare ,,Mažosios bendrijos 2021 m.: valdymas, apmokestinimas ir apskaita“. Vadybininkė-gidė tobulino kvalifikaciją „Turisto informaciniai poreikiai ir būdai juos atliepti: nacionalinės turistinių išteklių duomenų bazės pristatyme“ , ,,Baltų kelio“ gidų mokymuose ir išklausė kursus: “Introduction to tourism – industy management“/“Įžanga į turizmo vadyba“. Vadybininkė/duomenų apsaugos specialistė gilino žinias šiuose mokymuose: “Ką reikia žinoti apie BDAR interneto svetainėse“, „Sklandaus derybų proceso užtikrinimas“, „Komunikacija ir pardavimų skatinimas“, „Mokesčių ir buhalterinė apskaita“, ,,Produktų realizavimo galimybės elektroninėje erdvėje“, ,,Socialinių tinklų naudojimo galimybės“, „Pardavimai ir derybų menas“, “Laiko ir veiklos planavimas“, „Streso ir konfliktų valdymas“, „Rinkodara. Pardavimai. Verslininkystė“, „Pomėgiais paremtas socialinis verslas“, „Baltų kelias“ gidų mokymuose, „Viešųjų pirkimų aktualijos tiekėjams“,„Social Entrepreneurship through Passion“, “Bendrovėms – nemokamas seminaras apie asmens duomenų apsaugą“, „Vizualaus turinio kūrimas socialiniams tinklams“, „Google paslaugų paketas verslui“.

V SKYRIUS
FINANSINIŲ IŠTEKLIŲ VALDYMAS

5.1. Viešosios įstaigos gautos lėšos ir jų finansavimo šaltiniai per finansinius metus ir panaudojimas pagal išlaidų rūšis 

2021 m. Kėdainių TVIC gautos veiklos pajamos pateiktos lentelėje:

	Eil. Nr.
	Finansavimo šaltiniai
	Per ataskaitinius 2021 m., Eur

	1.
	Iš programų iš viso:
	75 000,00

	1.1.
	Kėdainių rajono savivaldybės administracija
 (pagal patvirtintas programas)
	75 000,00

	2.
	Pajamos iš komercinės veiklos iš viso:
	83 692,19

	2.1.
	Pajamos iš turizmo
	1 836,35

	2.2.
	Buhalterinės apskaitos paslaugų 
	80 700,00

	2.3.
	Pardavimo pajamos
	1 155,84

	3. 
	Pajamos iš projektų
	21 082,30

	Iš viso:
	179 774,49



Kėdainių TVIC uždirbtos pajamos iš komercinės  ir kt. veiklos sudaro 58,28 proc. nuo visų gautų pajamų. Per 2021 m., lyginant su 2020 m. uždirbtos pajamos didėjo 16 proc., o iš komercinės veiklos  – 24,6 proc.
 2021 m. gautų lėšų panaudojimas nurodytas 5.2 punkte.

5.2. Viešosios įstaigos sąnaudos per finansinius metus, iš jų – išlaidos darbo užmokesčiui

Kėdainių TVIC patirtos veiklos sąnaudos per finansinius metus pateiktos lentelėje:

	Eil.
Nr.
	
Išlaidų pavadinimas
	Per ataskaitinius
2021 m., Eur 
	Procentas
 nuo bendrų sąnaudų

	1  
	Darbo užmokesčio sąnaudos
	129 247,49
	72,74

	2
	Socialinio draudimo sąnaudos
	2370,71
	1,33

	3
	Kaupimai atostoginiams ir su jais susijusioms sąnaudoms (su VSD įmoka)
	491,47
	0,28

	4
	Ilgalaikio turto nusidėvėjimo 
	2289,80
	1,29

	5
	Komunalinių patarnavimų sąnaudos
	65,92
	0,04

	6
	Draudimo sąnaudos (projekto)
	75,00
	0,04

	7
	Konsultantų paslaugo sąnaudos (projekto)
	14 879,59
	8,37

	8
	Dienpinigių sąnaudos
	120,00
	0,07

	9
	Ryšių paslaugų sąnaudos
	791,92
	0,45

	10
	Interneto, tinklo aptarnavimo paslaugos
	279,60
	0,16

	11
	Komisiniai mokesčiai bankui
	242,67
	0,14

	12
	Komisiniai mokesčiai bankui (2 projektų)
	63,56
	0,03

	13
	Šildymo sąnaudos
	1324,45
	0,74

	14
	Elektros energijos sąnaudos
	1002,54
	0,56

	15
	Komandiruočių sąnaudos
	791,55
	0,44

	16
	Kvalifikacijos kėlimo sąnaudos
	885,36
	0,50

	17
	Reklamos sąnaudos
	6788,11
	3,82

	18
	Transporto sąnaudos
	2400,00
	1,35

	19
	Reklamos sąnaudos (projektas Dvaro sodyba)
	5557,19
	3,13

	20
	Sunaudotų atsargų sąnaudos
	3407,94
	1,92

	21
	Turizmo paslaugų sąnaudos
	100,00
	0,06

	22
	Parduotų prekių savikaina
	762,96
	0,43

	23
	Kitos bendrosios ir administracinės sąnaudos
	1370,25
	0,77

	24
	Kitos bendrosios ir administracinės sąnaudos (projekto)
	2384,22
	1,34

	
	Iš viso:
	177 692,30
	100,00



Išlaidos darbo užmokesčiui su mokesčiais 2021 m. sudarė 74,07 proc. bendrų įstaigos veiklos sąnaudų. 2021 m. darbo užmokesčio sąnaudos išaugo 23,5 proc., lyginant su 2020 m.,  nes nuo 2021 m. sausio 2 d. iš vaiko auginimo atostogų grįžo į darbą buhalterė, taip pat, kitai  dirbančiai buhalterei,  atsižvelgiant į padidėjusių įmonių  ir darbo apimčių skaičių, buvo padidintas darbo užmokestis. Šios buhalterės Kėdainių TVIC teikia komercines paslaugas – tvarko buhalterinę apskaitą verslo įmonėms.  
2021 m. VšĮ Kėdainių turizmo ir verslo informacijos centro veiklos rezultatas – 104,00 Eur grynojo pelno.

5.3. Viešosios įstaigos sąnaudos valdymo išlaidoms

2021 m. patirtos valdymo sąnaudos 69 150,45 Eur (direktoriaus ir vyr. finansininko – konsultanto), iš jų: darbo užmokesčiui – 56 569,66 Eur, valstybinio socialinio draudimo (22,5 proc. ir 1,77 proc.) – 12 580,79 Eur.

5.4. Informacija apie viešosios įstaigos įsigytą ir perleistą turtą
                                                                                                                                                                                                                                                                                                                                                                                                              
Kėdainių TVIC turtas 2021 m. gruodžio 31 d. sudarė 66 275,00 Eur. Lyginant Kėdainių TVIC turtą su turimu turtu 2020 m., turtas mažėjo 22,6 proc., nes dalis ilgalaikio turto buvo nurašytas (kaip netinkamas naudoti), sumažėjo per vienerius metus gautinos sumos (iš projektų). 2021 m.  Kėdainių TVIC ilgalaikio turto įsigijo už 1 252,00 Eur - nuotoliniam darbui iš Kėdainių TVIC uždirbtų lėšų buvo nupirktas nešiojamasis kompiuteris.   

VI SKYRIUS
DUOMENYS APIE VIEŠOSIOS ĮSTAIGOS VADOVĄ, ĮSTAIGOS IŠLAIDOS VADOVO DARBO UŽMOKESČIUI IR KITOMS VIEŠOSIOS ĮSTAIGOS VADOVO IŠMOKOMS

Kėdainių TVIC  direktorė – Daina Balasevičienė, stažas šioje įstaigoje – dvidešimti metai. Direktorės išsilavinimas – aukštasis: įgyta inžinieriaus-ekonomisto kvalifikacija (VGTU) ir viešojo administravimo magistro kvalifikacinis laipsnis (KTU).
2021 m. direktorė atliko įmonių analizę, dalyvavo Kėdainių rajono savivaldybės smulkiojo verslo rėmimo fondo komisijos veikloje, kurioje vertino verslo subjektų dokumentus, rengė medžiagą komisijos ir savivaldybės Tarybos posėdžiams.
             2021 m. koregavo nuostatus ,,Kėdainių rajono verslo atstovų apdovanojimas“, dalyvavo konkurso komisijos darbe, kvietė verslininkus dalyvauti renginyje ,,Verslo diena“.
2021 m. Kėdainių TVIC direktorė atsakė į 1390 paklausimų. Dauguma sulauktų užklausimų buvo mokesčių aktualijos,  ES ir savivaldybės parama pradedančiam verslui ir verslo plėtrai.
           Per 2021 m. suteikė 273 val. konsultacijų,  tai 11,88 proc. daugiau, nei 2020 m. per tą patį laikotarpį.  
Kėdainių rajono savivaldybės finansuojamą viešųjų paslaugų verslui programą įvykdyta: 
atsakyta į paklausimų – 300 val., suteikta  konsultacijų -  110 val.
Per 2021 m. verslą pradėjo 115 naujai įregistruotų įmonių ( 16,2 proc. daugiau, nei 2020 m.): 31 uždaroji akcinė bendrovė, 2 individuali įmonės, 82 mažosios bendrijos. 2021 metais 35,1 proc. naujai įregistruotų įmonių buvo konsultuotos ir/ar įkurtos direktorės pagalba.
Įstaigos išlaidos vadovo darbo užmokesčiui ir kitoms vadovo išmokoms 2021  m. pateiktos lentelėje:
Eur
	 Pastovioji atlyginimo dalis
	Kiti priskaitymai (kintamoji dalis)
	Priskaičiuotas atlyginimas ir kintamoji dalimis
	Atostoginiai
	Ligos pašalpa
	Priskaičiuota
 iš viso:

	20 307,76
	37 03,49
	24 011,25                        
	5197,20
	486,20
	29 694,65



VII SKYRIUS
ĮSTAIGOS DALYVAVIMAS PROJEKTUOSE IR PROGRAMOSE

VšĮ Kėdainių turizmo ir verslo informacijos centras 2021 m. vykdė 2 programas, finansuojamas iš Kėdainių rajono savivaldybės biudžeto: viešųjų paslaugų verslui ir viešųjų paslaugų turizmui. Pagal programas buvo gauta 75 000 Eur programoms vykdyti (viešosioms paslaugoms verslui – 29 000 Eur, viešosioms paslaugoms turizmui – 46 000 Eur). 
[bookmark: _Hlk62208968]  Kėdainių moterų klubas kartu su partneriu VšĮ Kėdainių turizmo ir verslo informacijos centru nuo 2020 metų liepos mėnesio ir 2021 m. vykdė dviejų metų Europos Sąjungos struktūrinių fondų projektą ,,Jaunojo verslo konsultavimas ir informavimas Kėdainių mieste“, 08.6.1-ESFA-T-927 ,,Spartesnis vietos plėtros strategijų įgyvendinimas“. Projekto tikslas – skatinti jaunojo verslo plėtrą Kėdainių rajone. Projekto dalyviai Jauno verslo subjektai iki 2 metų, veiklą vykdantys Kėdainių mieste, t. y. juridiniai asmenys (IĮ, UAB ir MB) vadovai ir jų darbuotojai bei fiziniai asmenys, veiklą vykdantys pagal individualios veiklos pažymą ar įsigiję verslo liudijimą.                                 
Projekto metu VšĮ Kėdainių turizmo ir verslo informacijos centras turėjo  suorganizuoti 19 (152 val.) bendrųjų verslumo įgūdžių mokymų ir 77 val. verslo plėtros konsultacijas. 2021 m. iki karantino paskelbimo, pagal projektą Kėdainių TVIC suorganizavo 14 (112 val.) bendrųjų verslumo įgūdžių mokymus, kuriuose žinių įgijo 75 jauno verslo subjektai bei jų darbuotojai. Mokymus vedė puikūs lektoriai, šiomis temomis:  ,,Dokumentų rengimas, įforminimas tvarkymas ir apskaita mažose įmonėse“ - prof. Virginija Chreptavičienė; ,,Finansų valdymas mažose įmonės“ - BDO apskaitos paslaugų vadovė Jurgita Čepulienė;  ,,Verslo planavimas“  ir  ,,Finansų planavimas ir finansavimo šaltiniai“ -  UAB Pokyčių valdymas vadovas Tomas Vasiliauskas;  ,,Darbo teisė“ - advokatų profesinės bendrijos AVOCAD, advokatas Egidijus Langys;  „Vadovavimas ir lyderystė“- KTU docentė Rita Jucevičiene.
2021 m. Centras dalyvavo Kultūros paveldo departamento organizuojamame nekilnojamojo kultūros paveldo pažinimo sklaidos, atgaivinimo ir leidybos konkurse ir laimėjo dalinį finansavimą projektui ,,mokslo populiarinimo leidinio ,,Kėdainių dvaro sodyba“ parengimas ir leidyba“ įgyvendinti. Iš viso projekto vertė 5 700 Eur, Kultūros paveldo departamento skirta suma – 4 000 Eur, Centro skirta suma – 1 700 Eur (lėšos iš komercinės veiklos). Išleista knyga ,,Kėdainių dvaras. Sustabdytos akimirkos“ – 96 psl., 500 vnt. Projekto sutartis buvo pasirašyta liepos mėnesį, įgyvendinimo pabaiga - 2021 m. gruodžio mėnesį. Knygoje pateikta daug naujų faktų, ikonografinės medžiagos apie Kėdainių dvarą ir jo savininkus.
   2021 metais buvo visos suplanuotos veiklos (programos, projektai) – įgyvendintos.  

VIII SKYRIUS
PROBLEMOS IR PASIŪLYMAI

1. Dėl paskelbto visuotino karantino  gali būti sustabdyta turizmo veikla. Todėl sunku 
prognozuoti 2022 m.  turistų/lankytojų bei ekskursijų skaičius ir viešųjų paslaugų turizmui veiklą. 




Direktorė                                                                                                                Daina Balasevičienė

